Sisal

Sisal er en fiber fra en tropisk agaveplante (Agave sisalana) som har fått navn etter en havneby i Yucatán, Mexico. Den benyttes til tauverk og som bindegarn til kornband ved bruk av selvbinder, samt i dartskiver. Sisal benyttes til veving, fortrinnsvis til dørmatter og lignende produkter som er utsatt for sterk slitasje. Sisal er betydelig grovere enn jute og er tungt å arbeide med i vevstoler. Andre bruksområder for sisal er til produksjon av klesbørster og andre typer børster.

Sisal ble benyttet av Mexicos urfolk før Columbus kom til Amerika i 1492 og dyrkes i tropiske land som Brasil og Tanzania.

 Eksterne lenker 


Kategori:Agavoideae
Kategori:Fibervekster
Kategori:Tekstiler
Kategori:Tauverk